Nangbani nyom

Nangbani nyom, dini lahi n mi shɛli halitosis , nyela di yi niŋ ka pohigu bee nyom biɛɣu nye din yiri niri noli ni na. Di nyɛla din ni tooi che ka vi mali di ni be shɛbi ni. Ka lahi che ka lala niribi ŋo ka bi maŋ ni saha ka bi ni be niribi ni beei saha shɛŋa gba bi yi ti be ko.

Yɛla din tahiri nangban nyom ŋo nyɛla di ni pu shɛli bu yi zuɣu, di ni n nye daliri shɛŋa din mali nin neeisim ni din dii ka nin neeisim. Din daliri mali nin neesim maa, bi kobigi puuni vaabu pihiniinaanu , nyom ŋo nyɛla din yiri bi noli puuni na. Ka din kpalim maa mi, baŋdibi yɛliya ni nyom ŋo nyɛla din yira di yi ti niŋ ka galimi be niri nyee ni, lɔŋni, sapuɣu ni, kukoli ni bee o puuni. Saha shɛŋa nangban nyom ŋo nyɛla din ni tooi be niri ni di yi niŋ ka o mali sabili doro , amaa lala ŋo pala din niŋ bayaana. Ka nangban nyom din daliri ka nin neeisim beei din daliri bi neei n ti nyɛla din niŋda di yi ti niŋ ka niri tiɛhi ni o noli nyomi to amaa ka ban tabo bi wumdi lala nyom maa. Ka di gba nye din be niŋdi niriba kobigi puuni vaabu dibaanu ni vaabu pihiyopoin naayi sunsuni.

Di tibbu doli la daliri shɛli din tahiri li na. Tuuli di tuya ni niri paɣa neeigi o zinli , ka yihi niɛma din firi o nyina ni, ka lahi bo ko shɛli di ni mali paɣiri noli ni n paɣi o noli ni. Vihigu wuhiya ni lala nolini ko paɣirigu maa, ni di simdi ka di mali tishɛli di ni boli "chlorhexidine" beei "cetylpyridinium chloride". Di lahi tu ni di tibi doro din bei nolini kamani lama ni doro, nyin voɣu bee nyinkpima, bee kukoli ni doro, di gba nyɛla din ni tooi soŋ n tuhi ku lala noli nyom maa. Di niŋ talahi ni di bo saɣisigu nti niriba ban tiɛhi ni bi mali la lala noli nyom maa, amaa ka di ka bi ni la, din ye che ka bi yihi bi hankali ka che lala tiɛha maa.

Counselling may be useful in those who falsely believe that they have bad breath.

Ninsalinima ni, niriba ban kalinli yisi kobigi puuni vabu dibaayobu hali ni vaabu pihinu nyɛla ban mali lala nangban nyom ŋo. Nangban nyom n pahi buta daliri shɛŋa zuɣu niriba ni chani n ti nyɛri nyina doɣitenima, gbaai yihi nyinvoɣu ni lama doro. Bi yɛliya ni lala noli nyom ŋo nyɛla din niŋdi bayaana di yi niŋ ka niriba gbaari kpamli. Nangban nyom nyɛla binshɛli niriba ni lihi ka di bi viɛli biɛhigu ni, ka niri yi malili di zooya ka bi siŋ di o beei ka bi kaɣiri lala nirimaa. Niriba ban be United States nyɛla ban diri laɣiri din gari $ 1 billion yuuni kam, n dari nangban paɣirisi din yɛn soŋ tuhi kari lala doro ŋo maa.

People in the United States spend more than $1 billion per year on mouthwash to treat the condition.

 References 

Pubu:Translated from MDWiki